钦定古今图书集成/理学汇编/学行典/第084卷 > 朱子大全集 > 《答陈肤仲》
## 钦定古今图书集成/理学汇编/学行典/第084卷 > 朱子大全集 > 《答陈肤仲》

承以家务丛委，妨于学问为忧，此固无可奈何者，然
亦只此便是用功实地。但每事看得道理，不令容易
放过，更于其闲见得平日病痛，痛加剪除，则为学之
道何以加此！若起一脱去之心，生一排遣之念，则理
事却成两截，读书亦无用处矣。但得少闲隙时，不可
闲坐说话。过了时日，须偷些小工夫，看些小文字，穷
究圣贤所说底道理。乃可以培植本原。庶几枝叶自
然畅茂耳。